Lightning (jungtis)

Apple Lightning (aštuonių kontaktų jungtis) – jungtis, naudojama nuo 2012 m. Apple nešiojamojoje įrangoje: išmaniuosiuose telefonuose, planšetiniuose kompiuteriuose ir grotuvuose. Kompaktiškesnis 30 kontaktų jungties, anksčiau naudotos Apple gaminiuose, pakaitalas, o vėliau – TRS jungties, skirtos ausinėms prijungti.

Jungtis naudojama visuose „Apple“ išmaniuosiuose telefonuose nuo „iPhone 5“, planšetiniuose kompiuteriuose nuo „iPad Mini“ iki „iPad Pro (iki 2 kartos), belaidėse „AirPods ir visuose „iPod Nano“ grotuvuose.

„Lightning“ perduoda tik skaitmeninius signalus, o ankstesnė jungtis perduodavo kelis analoginius signalus. Kitaip nei trisdešimties kontaktų jungtį, Lightning į įrenginį galima įkišti iš abiejų pusių.

 Istorija 
Lightning buvo pristatytas per Apple specialųjį žiniasklaidos renginį 2012 m. rugsėjo 12 d. 2012 m. lapkričio 25 d. „Apple“ įsigijo „Lightning“ prekės ženklą Europoje iš „Harley-Davidson“. „Apple“ gavo dalinį „Lightning“ prekės ženklo perdavimą, o tai rodo, kad „Harley-Davidson“ galimai išlaikė teises naudoti šį pavadinimą su motociklais susijusiems gaminiams. „Apple“ yra vienintelis „Lightning“ jungties dizaino ir specifikacijų prekės ženklo ir autorinių teisių savininkas.

2015 m. išleistame „iPad Pro“ įrengta pirmoji „Lightning“ jungtis, palaikanti USB 3.0. Vienintelis priedas, palaikantis USB 3.0, yra naujas fotoaparato adapteris. Įprasti USB-A – Lightning kabeliai vis dar palaiko tik tais USB 2.0.

2016 metų rugsėjį buvo pristatyti išmanieji telefonai iPhone 7 ir iPhone 7 Plus, kurios naudoja jungtį Lightning laidinėms ausinėms prijungti.

2018 m. spalio 30 d. „Apple“ paskelbė, kad naujoji „iPad Pro“ serija naudos USB-C, o ne „Lightning“.

2020 m. sausį Europos Komisija pasiūlė teisės aktą, kuriuo būtų standartizuoti įkroviklių prievadai. 2021 m. rugsėjį ES pateikė pasiūlymą, kad visi išmaniųjų telefonų gamintojai turėtų naudoti USB Type-C, kad patenkintų ES vartotojų nepasitenkinimą dėl poreikio pirkti papildomus įkroviklius ir dėl to susidarančias elektronines atliekas. Daugelis teigia, kad ši taisyklė labiausiai paveiks „Apple“. „Apple“ išreiškė susirūpinimą, kad tai „pakenks vartotojams Europoje ir visame pasaulyje“.

 Adapteriai 
miniatiūra| Kabelis Apple Lightning įrenginiams prijungti prie USB kompiuterių (MD818)
Be laidų su „Lightning“ jungtimi (viename gale) ir USB (kitame gale), yra „Lightning“ adapteriai su „microUSB“, skirti prijungti įrenginius su „Lightning“ jungtimi (iPhone 5, iPod Touch 5 kartos, iPod nano 7 kartos, o iPad 4 ir iPad mini) su microUSB laidais, kad būtų galima sinchronizuoti turinį ir įkrauti įrenginio baterijas. Išleido Lightning to VGA ir HDMI.

2016 m. rugsėjo mėn. už maždaug 10 JAV dol. kainą jie išleido adapterį iš „Lightning“ į klasikinį 3,5 mm TRS mini lizdą, skirtą ausinėms prijungti. Šis adapteris yra komplektuojamas su iPhone 7 / Plus, iPhone 8 / Plus / X ir yra suderinamas su bet kuriuo Apple įrenginiu su Lightning jungtimi ir iOS 10 ar naujesne versija.

Jungties matmenys yra 6,7 mm x 1,5 mm.

 Įtaka 
„Lightning“ yra viena iš pirmųjų populiarių jungčių, kurias galima įkišti bet kuriuo būdu. Po to buvo sukurtos kitos panašios reversinės (grįžtamosios) jungtys, pavyzdžiui, USB Type-C.

 Šaltiniai 

 Nuorodos 
 Oficiali svetainė 

Kategorija:Jungtys
Kategorija:Apple